Id-Deċiżjoni tal-Kunsill
tat-30 ta' April 2004
li temenda d-Deċiżjoni tat-13 ta' Settembru 1999 li tistabbilixxi l-kondizzjonijiet ta' l-impieg tas-Segretarju Ġenerali tal-Kunsill ta' l-Unjoni Ewropea, Rappreżentant Għoli tal-Politika Barranija u tas-Sigurtà Komuni, u d-Deċiżjoni tat-13 ta' Settembru 1999 li tistabbilixxi l-kondizzjoniiet ta' l-impieg tad-Deputat Segretarju Ġenerali tal-Kunsill ta' l-Unjoni Ewropea
(2004/5 47/KE, Euratom)
IL-KUNSILL TA' L-UNJONI EWROPEA,
Wara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 207(2) tiegħu,
Wara li kkunsidra t-Trattat li jistabilixxi l-Komunità Ewropea ta' l-Enerġija Atomika, u b'mod partikolari l-Artikolu 121(2) tiegħu,
Billi:
(1) Ir-Regolament tal-Kunsill (KE, Euratom) Nru 723/2004 [1] emenda r-Regolamenti tal-Personal ta' uffiċjali u l-Kondizzjonijiet ta' l-impieg ta' ċivili oħra tal-Komunitajiet Ewropej stabbiliti fir-Regolament (KEE, Euratom, KEFA) Nru 259/68 [2].
(2) Minn naħa, ir-Regolament 1292/2004 [3] emenda r-Regolament Nru 422/67/KEE, 5/67/Euratom tal-Kunsill tal-25 ta' Lulju 1967 li jiddetermina l-emolumenti tal-President u ta' membri tal-Kummissjoni u tal-President, l-Imħallfin, l-Avukati-Ġenerali u r-Reġistrar tal-Qorti tal-Ġustizzja u tal-President, Membri tar-Reġistrar tal-Qorti ta' Prim'Istanza [4], u minn naħa l-oħra, ir-Regolament tal-Kunsill 1293/2004 [5] emenda r-Regolament tal-Kunsill (KEE, Euratom, KEFA)Nru 2290/77 tat-18 ta' Ottubru 1977 li jiddetermina emolumenti tal-membri tal-Qorti ta' l-Awdituri [6].
(3) Huwa għaldaqstant approprjat li tiġi emendata d-Deċiżjoni tal-Kunsill tat-13 ta' Settembru 1999 li tistabilixxi l-kondizzjonijiet ta' l-impieg tas-Segretarju Ġenerali tal-Kunsill ta' l-Unjoni Ewropea, Rappreżentant Għoli tal-Politika Barranija u ta' Sigurtà Komuni, u d-Deċiżjoni tal-Kunsill tat-13 ta' Settembru 1999 li tistabilixxi l-kondizzjonijiet ta' l-impieg tad-Deputat Segretarju Ġenerali tal-Kunsill ta' l-Unjoni Ewropea sabiex jiġu riflessi l-emendi msemmija qabel,
IDDEĊIEDA KIF ĠEJ:
Artikolu 1
Id-Deċiżjoni tal-Kunsill tat-13 ta' Settembru 1999 li tistabilixxi l-kondizzjonijiet ta' l-impieg tas-Segretarju Ġenerali tal-Kunsill ta' l-Unjoni Ewropea, Rappreżentant Għoli għal-Politika Barranija u ta' Sigurtà Komuni, hija hawnhekk emendata kif ġej:
1. fl-ewwel paragrafu ta' l-Artikolu 1:
- il-kliem "fil-grad A1 pass finali" għandhom jiġu sostitwiti b'"fil-grad16 it-tielet pass";
- is-sentenza li ġejja għandha tiżdied: "Madankollu, mill-1 ta' Mejju 2004 sat-30 ta' April 2006, il-kliem "fil-grad 16 it-tielet pass" għandha tinftiehem bħala "fil-grad A*16 it-tielet pass".";
2. il-frażi li ġejja għandha tiżdied fl-aħħar tat-tieni paragrafu ta' l-Artikolu 1:
"u l-Artikolu 17 ta' l-Anness VII mar-Regolament tal-Personal għandu japplika għalih b'analoġija."
Artikolu 2
Id-Deċiżjoni tal-Kunsill tat-13 ta' Settembru 1999 li tistabilixxi l-kondizzjonijiet ta' l-impieg tad-Deputat Segretarju Ġenerali tal-Kunsill ta' l-Unjoni Ewropea hija hawnhekk emendata kif ġej:
1. fl-ewwel paragrafu ta' l-Artikolu 1:
- il-kliem "fil-grad A1 pass finali" għandhom jiġu sostitwiti b'"fil-grad 16 it-tielet pass";
- is-sentenza li ġejja għandha tiżdied: "Madankollu, mill-1 ta' Mejju 2004 sat-30 ta' April 2006, il-kliem "fil-grad 16 it-tielet pass" għandhom jinftiehmu bħala "fil-grad A*16 it-tielet pass".";
2. il-frażi li ġejja għandha tiżdied fl-aħħar tat-tieni paragrafu ta' l-Artikolu 1:
"u l-Artikolu 17 ta' l-Anness VII tar-Regolamenti tal-Personal għandu japplika għalih b'analoġija."
Artikolu 3
Din id-Deċiżjoni għandha tiġi notifikata lis-Segretarju Ġenerali tal-Kunsill ta' l-Unjoni Ewropea, Rappreżentant Għoli għall-Politika Barranija u ta' Sigurtà Komuni, u lid-Deputat Segretarju Ġenerali tal-Kunsill ta' l-Unjoni Ewropea mill-President tal-Kunsill.
Magħmul fi Brussell, nhar it-30 ta' April 2004.